《玉兰花次韵》
明代·文彭

玉花千队映华筵，胜赏须知异隔年。香透纱窗疑郁烈，影摇庭月斗婵娟。

歌停莫使空金斝，赋就凭谁襞绛笺。若向杨州比琼树，未应声价让渠专。

作者简介：（1498—1573）明苏州府长洲人，字寿承，号三桥，别号渔阳子、国子先生。文徵明长子。明经廷试第一，授秀水训导，官国子监博士。工书画，尤精篆刻。能诗，有《博士诗集》。